Diari Oficial de la Generalitat Valenciana


Sumari del DOGV 1202, del 14-12-1989 (1989/815963)

ORDRE de 20 de novembre de 1989, de la Conselleria d'Economia i Hisenda, per la qual s'acorda l'adquisició per la Generalitat Valenciana dels terrenys situats a L'Eliana (València), partida Campes Vell.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/20/(2)/dof/vci/html**

### Dades del document

Número de DOGV
:   1202

Data del DOGV
:   14-12-1989

Secció del DOGV
:   DISPOSICIONS GENERALS

Número del document
:   1989/815963


Data del document
:   20-11-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 20 de novembre de 1989, de la Conselleria d'Economia i Hisenda, per la qual s'acorda l'adquisició per la Generalitat Valenciana dels terrenys situats a l'Eliana (Valencia), Partida Campés Vell.  
La Generalitat Valenciana disposa d'uns terrenys de 24.019 m2, cedits per l'Ajuntament de l?Eliana amb la finalitat de construir-hi un Centre Informàtic i de Comunicacions i l?Escola de Policies i Bombers.  
La parcel·la cedida per l'Ajuntament té un accés lateral per la qual cosa la Conselleria d?Administració Pública ha proposat l'adquisició d'una franja de terreny de 49 metres d'amplària per 67 metres de longitud que donarà accés directe, des de l'avda. Camp del Túria a les instal·lacions que s'hi projecten.  
La conveniència d'aquesta adquisició es justifica, atesa la importància dels centres projectats, per la necessitat de disposar d'un accés directe a aquests.  
Per això, d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, amb la prèvia valoració tècnica i informe que consten en l?expedient  
ORDENE:  
Article primer  
S'acorda l'adquisició mitjançant contractació directa a títol onerós i en virtut de compra-venda, de la parcel·la següent:  
«Terreny de 49 metres d'ample i 67,40 de longitud, amb una superfície de 3.302 m2, que serveix d'accés des de l'avda. Camp del Túria als terrenys on s'ubicarà l?Escola de Bombers i el Centre Informàtic. Confronta: pel sud-oest, propietat de la Generalitat Valenciana; nord-oest, terrenys propietat del Sr. Carlos Ubeda; nord-est, avda. Camp del Túria i sud-oest, terrenys d'on se segrega.  
Els terrenys esmentats se segreguen perquè d'ara endavant formen finca independent dels següents:  
- Camp de terra regadiu aigua elevada, amb tarongers, avui solar per a edificar, que té deu fanecades, una quarta i quaranta-sis àrees, nou centiàrees, situat en el terme de l?Eliana, partida de Monjuí, Campés Baix i Campés Vell, punts coneguts per Modelo i Escolà. Confronta: nord, carretera; sud, terres de Jaime Navarro Garcia; i est i oest, camins.  
Els terrenys descrits són propietat del Sr. Antonio Soler Cozar i esposa i del Sr. Esteban Orozco Ibáñez i esposa, adquirits en comú per meitat i proindivís, consten inserits en el Registre de la Propietat de Llíria, al tom 12 de l?Eliana, foli 157, finca 1.311, inscripció 2a.  
Article segon  
Aquests terrenys es troben lliures de carregues i gravàmens.  
La compra que necessàriament es formalitzarà es escriptura pública es realitzarà per un preu global de divuit milions cent seixanta-quatre mil tres-centes pessetes (99.117.319 PTA).  
Les despeses i impostos que se'n deriven seran abonats per les parts, segons la llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 20 de novembre de 1989.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI